turjo4nis/wikipedia-bn-dump-20250701 huggingface dataset:
আবেলীয় গ্রুপ

গণিতে, একটি আবেলীয় গ্রুপ (Abelian group) যাকে একটি কম্যুটেটিভ গ্রুপও বলা হয়, এমন একটি গোষ্ঠী যেখানে দুটি গ্রুপ উপাদানে গ্রুপ অপারেশন প্রয়োগের ফলাফল তাদের লেখার ক্রম উপর নির্ভর করে না। অর্থাৎ, গ্রুপ অপারেশন কম্যুটেটিভ। একটি অপারেশন হিসাবে যোগ করার সাথে সাথে, পূর্ণসংখ্যা এবং বাস্তব সংখ্যাগুলি আবেলিয়ান গোষ্ঠী গঠন করে এবং একটি অ্যাবেলিয়ান গোষ্ঠীর ধারণাকে এই উদাহরণগুলির একটি সাধারণীকরণ হিসাবে দেখা যেতে পারে। আবেলিয়ান গোষ্ঠীর নামকরণ করা হয়েছে ১৯ শতকের প্রথম দিকের গণিতবিদ নিলস হেনরিক অ্যাবেলের নামে।

যদি G এই বিনিময় বিধি অনুসরণ করে:

   = , সকল a, b-এর জন্য যেখানে ।

এই নিবন্ধের বাকী অংশে G দিয়ে একটি আবেলীয় গ্রুপকে নির্দেশ করা হবে।

G-এর প্রতিটি উপগ্রুপ (subgroup) একটি অব্যয় উপগ্রুপ (normal subgroup)।

G-এর সমস্ত সসীম মাত্রার উপাদান (elements of finite order) একটি উপগ্রুপ T গঠন করে, যার বিভাজন গ্রুপ (factor group) G/T-তে অভেদ e ছাড়া সসীম মাত্রার আর কোন উপাদান নেই। T-কে G-এর (গরিষ্ঠ) মোচড় উপগ্রুপ (torsion subgroup) বলা হয়।

যদি G=T হয়, তবে আবেলীয় গ্রুপ G-কে একটি মোচড় গ্রুপ (torsion group) বা পর্যায়বৃত্ত গ্রুপ (periodic group) বলা হয়।

যদি T={e} হয়, তবে G-কে বলা হয় মোচড়-মুক্ত (torsion free)।

যদি G≠T এবং T≠{e} হয়, তবে G-কে মিশ্র (mixed) বলা হয়।

যদি একটি মোচড় গ্রুপ G-এর প্রতিটি উপাদানের মাত্রা কোন নির্দিষ্ট মৌলিক সংখ্যা p-এর ঘাত হয়, তবে G-কে একটি আবেলীয় p-গ্রুপ (Abelian p-group) বা প্রাথমিক আবেলীয় গ্রুপ (primary Abelian group) বলা হয়।

একটি আবেলীয় মোচড় গ্রুপ হল প্রাথমিক আবেলীয় গ্রুপগুলোর প্রত্যক্ষ সমষ্টি (direct sum)। অর্থাৎ আবেলীয় মোচড় গ্রুপের আলোচনা প্রাথমিক আবেলীয় গ্রুপগুলোর আলোচনা দিয়েই সম্ভব।

আরও দেখুন 
 গ্রুপ (গণিত)

তথ্যসূত্র 

গ্রুপ তত্ত্ব
গানপাউডার প্লট

গানপাউডার প্লট (Gunpowder Plot) ব্রিটেনের রাজা ১ম জেমস-কে হত্যার ব্যর্থ ষড়যন্ত্র। ১৬০৫ সালের ৫ই নভেম্বর ব্রিটিশ পার্লামেন্ট ভবন গানপাউডার বিস্ফোরণের সাহায্যে ধ্বংস করার পরিকল্পনা করা হয়। কিন্তু এক চক্রান্তকারী গাই ফক্‌স (Guy Fawkes) ধরা পড়ে যায় এবং নির্যাতনের ফলে সে অন্যান্য চক্রান্তকারীদের নাম ফাঁস করে দেয়। বিচারে গাই ফক্‌স ও অন্যান্যদের ফাঁসি হয়। ব্রিটেনে ও অন্যান্য কমনওয়েলথ দেশে আজও ৫ই নভেম্বর গাই ফক্‌স দিবস হিসেবে পালিত হয়।

বহিঃসংযোগ 

 The Gunpowder Plot Society
 The Gunpowder Plot (Website exploring the history of the plot for younger users)
 The Gunpowder Plot (House of Commons Information Sheet)
 What If the Gunpowder Plot Had Succeeded?
 A contemporary account of the executions of the plotters
 Interactive Guide: Gunpowder Plot  Guardian Unlimited
 Website of a crew member of ITV's Exploding the Legend programme, with a photograph of the explosion
 Mark Nicholls, The Gunpowder Plot, Oxford Dictionary of National Biography online (accessed 07 November 2010)

ষড়যন্ত্র
জলহস্তী

জলহস্তী আফ্রিকার একটি তৃণভোজী স্তন্যপায়ী প্রাণী। জলে নেমে জলজ উদ্ভিদ খায়।

প্রাণীজগতে জলহস্তী এক বিশেষ প্রানীর নাম। এরা আকারে অন্যান্য প্রানীর তুলনায় দেখতে খাটো মনে হলেও এরা খুবই মোটা। এরা সাধারণত বেশিরভাগ সময় জলেই থাকে। কিন্ত তারপরেও জলহস্তী অনিয়ন্ত্রিত শিকার এবং চোরাশিকারের কবলে পড়ে। মে ২০০৬ সালে, জলহস্তীকে আইইউসিএন লাল তালিকায় একটি সংকটাপন্ন প্রজাতি হিসেবে প্রকৃতি সংরক্ষণের জন্য আন্তর্জাতিক ইউনিয়ন (আইইউসিএন) চিহ্নিত করে ছিল। তখন জলহস্তীর মোট সংখ্যা ছিল ১,২৫,০০০ থেকে ১,৫০,০০০ এর মধ্যে, আইইউসিএন ১৯৯৬ সালের পর থেকে এই বিষয়ে অধ্যয়ন করে চিহ্নিত করেছিল যে এদের আনুমানিক সংখ্যা ৭% থেকে ২০% পর্যন্ত কমেছে।  তখন জাম্বিয়ায় (৪০,০০০) এবং তানজানিয়ায় (২০,০০০-৩০,০০০) সদস্যের বৃহত্তম জনগোষ্ঠী এই দুই দেশে ছিলো।

বিশিষ্ট উল্লেখকরণ
এই প্রাণীর নামে ভারতীয় নৌবাহিনীর পূর্ব নৌসেনা কম্যান্ড-এর যুদ্ধ জাহাজ INS জলশ্ব-র নামকরণ করা হয়।

চিত্রশালা

তথ্যসূত্র

স্তন্যপায়ী প্রাণী
আফ্রিকার স্তন্যপায়ী
যুগ্ম ক্ষুরযুক্ত চতুষ্পদ
ক্ষুরযুক্ত চতুষ্পদ
১৭৫৮-এ বর্ণিত স্তন্যপায়ী
সাহারা-নিম্ন আফ্রিকার প্রাণিকুল
তৃণভোজী স্তন্যপায়ী প্রাণী
কার্ল লিনিয়াস কর্তৃক নামকরণকৃত ট্যাক্সা
লেবাননের জাতীয় পতাকা

লেবাননের জাতীয় পতাকা দুইটি অনুভূমিক লাল অংশ ও তাদের মাঝে একটি সাদা অংশ নিয়ে গঠিত। সাদা ডোরাকৃতির অংশটি উচ্চতায় লাল অংশগুলির দ্বিগুণ। সাদা অংশের কেন্দ্রে পতাকার মধ্যস্থলে একটি সবুজ বর্ণের সিডার গাছের ছবি আছে, যা উপরের ও নিচের লাল অংশদুটিকে স্পর্শ করে আছে। পতাকাটি ১৯৪৩ সালের ৭ই ডিসেম্বর হতে প্রবর্তন করা হয়।

দেশ অনুযায়ী পতাকা
লেবানন
লেবাননের জাতীয় প্রতীক
এশিয়ার পতাকা
জাতীয় পতাকা
দাঁত খড়কে

দাঁতের খাঁজে বা ফাঁকে আটকানো খাবারের টুকরো ইত্যাদি খুঁচিয়ে পরিষ্কার করার জন্য ব্যবহৃত ছুঁচালো কাঠি। সাধারণতঃ নরম কাঠ বা প্লাস্টিক দিয়ে তৈরি হয়। খাবার পরেই বেশি ব্যবহার করা হয়।

সুবিধা 
দাঁতে গভীর গর্ত থাকলে দাঁত মেজেও অনেক সময় খাবারের অবশিষ্ট টুকরো থেকে যেতে পারে। সেই ক্ষেত্রে খড়কে কাঠি খুব সুবিধাজনক।

সম্ভাব্য বিপদ 
 মাড়ি খুঁচিয়ে ফেললে রক্তপাত।
 দাঁতে ফুটো (ডেন্টাল ক্যারিস) আগে থেকে থেকে থাকলে তার ভঙ্গুর দেওয়াল ভেঙে ফুটো বড় হয়ে যাওয়া।
 কাঠের খড়কে ভেঙে দাঁতের ফাঁকে আটকে যাওয়া।

দন্ত স্বাস্থ্য
মুখের স্বাস্থ্যবিধি
স্টেফান বানাখ

স্টেফান বানাখ (৩০ মার্চ, ১৮৯২ – ৩১ আগস্ট, ১৯৪৫) একজন পোলীয় গণিতবিদ ছিলেন, যিনি ফাংশনাল বিশ্লেষণে অবদানের জন্য বিখ্যাত। ১৯৩২ সালে লেখা তার থিওরি দেস অপারেশন্‌স লিনেয়ারিস (লিনিয়ার অপারেশন থিওরি) গবেষণাপত্রে দেয়া তত্ত্বের ব্যাখ্যা পরবর্তীকালে এই সংক্রান্ত বহু কাজের প্রেরণা হিসাবে কাজ করে।

প্রাথমিক জীবন
স্টেফান বানাখ ১৮৯২ সালের ৩০শে মার্চ তারিখে তৎকালীন অস্ট্রিয়া-হাঙ্গেরির ক্রাকৌয়ের সেন্ট লাজারুস জেনারেল হাসপাতালে জন্মগ্রহণ করেন। তার পিতা স্টেফান গ্রেকজেক এবং মাতা কাতার্জিনা বানাখ দুজনেই ছিলেন পোদালে অঞ্চলের। গ্রেকজেক ছিলেন অস্ট্রো-হাঙ্গেরীয় সেনাবাহিনীর একজন সৈন্য। বানাখের মা সম্পর্কে তেমন কিছু জানা যায় নি।

অবদান

বানাখের গবেষণাপত্র ১৯২০ সালে সম্পন্ন হয় এবং ১৯২২ সালে প্রকাশিত হয়, যেখানে তিনি ফাংশনাল বিশ্লেষণের ভিত্তি গড়ে তুলেন। বানাখ তার গবেষণাপত্রে ক্লাস ই-স্পেস নিয়ে আলোচনা করেন, যা তিনি তার ১৯৩২ সালে প্রকাশিত থিওরি দেস অপারেশন্‌স লিনেয়ারিস বইয়ে নাম পরিবর্তন করে রাখেন স্পেসেস অফ টাইপ বি। তার প্রণীত তত্ত্ব বানাখ স্পেসেস নামে পরিচিতি লাভ করে।

হান–বানাখ থিওরম, ফাংশনাল বিশ্লেষণের একটি অন্যতম তত্ত্ব।

 বানাখ–তার্স্কি প্যারাডক্স
 বানাখ–স্টেইনহাউজ থিওরম
 বানাখ–আলাউগলো থিওরম
 বানাখ–স্টোন থিওরম

তথ্যসূত্র

গ্রন্থপঞ্জি

বহিঃসংযোগ
 Page devoted to Stefan Banach
 
 

১৮৯২-এ জন্ম
১৯৪৫-এ মৃত্যু
২০শ শতাব্দীর পোলীয় গণিতবিদ
পোলিশ একাডেমি অফ লার্নিংয়ের সদস্য
ইউক্রেন ন্যাশনাল একাডেমি অফ সায়েন্সেসের সদস্য
এলভিভ পলিটেকনিকের প্রাক্তন শিক্ষার্থী
ক্রাকৌয়ের ব্যক্তিত্ব
এলভিভের ব্যক্তিত্ব
আইজাক ব্যারো

আইজাক ব্যারো () (১৬৩০—৪ই মে, ১৬৭৭) ছিলেন একজন ইংরেজ গণিতবিদ যিনি স্পর্শক নির্ণয়ের একটি পদ্ধতি আবিষ্কার করেন ও ১৬৭০ সালে তা প্রকাশ করেন। তাঁর এই পদ্ধতি বর্তমান অন্তরকলনবিদ্যায় ব্যবহৃত হয়। তিনিই প্রথম ব্যক্তি যিনি উপলব্ধি করতে পেরেছিলেন যে, কোনো বক্ররেখার কোনো বিন্দুতে স্পর্শক নির্ণয় করা এবং বক্ররেখার নিম্নস্থ ক্ষেত্রফল নির্ণয় করা দুটি আলাদা প্রক্রিয়া। কেমব্রিজ বিশ্ববিদ্যালয়ের প্রধান পদ থেকে অবসর গ্রহণের পর তাঁর পরামর্শে ছাত্র আইজাক নিউটন ওই পদে আসীন হন। তিনি ছিলেন প্রথম লুকাসিয়ান অধ্যাপক।

বিস্তারিত দেখুন 

 "A Short Account of the History of Mathematics" (4th edition, 1908), ডব্লু ডব্লু রাউস বল''

তথ্যসূত্র

বহিঃসংযোগ 
 
 
 The Master of Trinity  at Trinity College, Cambridge
 Geometrical Lectures
 Correspondence of Scientific Men of the Seventeenth Century

ইংরেজ গণিতবিদ
১৬৩০-এ জন্ম
১৬৭৭-এ মৃত্যু
ট্রিনিটি কলেজ, কেমব্রিজের প্রাক্তন শিক্ষার্থী
রয়েল সোসাইটির আসল সভ্য
ওয়েস্টমিনস্টার অ্যাবিতে সমাধিস্থ
১৭শ শতাব্দীর ইংরেজ গণিতবিদ
টমাস বেইজ

টমাস বেইজ () (আনুমানিক ১৭০২—১৭ই এপ্রিল, ১৭৬১) একজন ইংরেজ গণিতবিদ যিনি সম্ভাবনার উপর কাজের জন্য বিখ্যাত। তার দেওয়া উপপাদ্যের উপর ভিত্তি করে পরিসংখ্যানিক অনুমানের (Statistical inference) একটি পদ্ধতি উদ্ভাবিত হয়। এই বিষয়ের উপর তার গবেষণাপত্র তার মৃত্যুর পরে ১৭৬৩ সালে প্রকাশিত হয়।

তথ্যসূত্র 

ইংরেজ গণিতবিদ
১৭০২-এ জন্ম
১৭৬১-এ মৃত্যু
পরিসংখ্যানবিদ
বেইজীয় পরিসংখ্যান
১৮শ শতাব্দীর প্রাবন্ধিক
১৭০১-এ জন্ম
১৮শ শতাব্দীর দার্শনিক
এডিনবরা বিশ্ববিদ্যালয়ের প্রাক্তন শিক্ষার্থী
ইংরেজ দার্শনিক
ইংরেজ পরিসংখ্যানবিদ
রয়েল সোসাইটির সভ্য
ধর্মের দার্শনিক
ফ্রিডরিশ ভিলহেল্ম বেসেল

ফ্রিডরিশ ভিলহেল্ম বেসেল () (জুলাই ২২, ১৭৮৪ – মার্চ ১৭, ১৮৪৬) জার্মান জ্যোতির্বিজ্ঞানী এবং গণিতবিদ যিনি গণিতে এক বিশেষ ধরনের ফাংশনের উপর বড় অবদান রাখেন, যে ফাংশনগুলিকে বর্তমানে তার নামানুসারে বেসেল ফাংশন (Bessel functions) নামে ডাকা হয়। এই ফাংশনগুলি কিছু বিশেষ অন্তরক সমীকরণে (differential equations) ব্যবহৃত হয় এবং পদার্থবিজ্ঞান ও প্রকৌশলবিদ্যায় প্রাথমিক ফাংশনগুলির (elementary functions) পরে সম্ভবত এই ফাংশনগুলিই সবচেয়ে বেশি দেখতে পাওয়া যায়।

বহিঃসংযোগ 
 
 

১৭৮৪-এ জন্ম
১৮৪৬-এ মৃত্যু
জার্মান জ্যোতির্বিজ্ঞানী
জার্মান গণিতবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
রয়েল সোসাইটির বিদেশি সদস্য
ফরাসি বিজ্ঞান একাডেমির সদস্য
রয়্যাল নেদারল্যান্ডস কলা ও বিজ্ঞান একাডেমির সদস্য
জঁ রোবের আরগঁ

জঁ রোবের আরগঁ () (জুলাই ১৮, ১৭৬৮ - আগস্ট ১৩, ১৮২২) সুইজারল্যান্ডে জন্মগ্রহণকারী গণিতবিদ। তিনি (গাউস এবং অন্যান্য অনেকের মতো) জটিল সংখ্যাসমূহের একটি জ্যামিতিক উপস্থাপন পদ্ধতি উদ্ভাবন করেন। তার নাম থেকেই আরগঁ চিত্র (Argand diagram) নামটি এসেছে।

বহিঃসংযোগ
 
 রোবের আরগঁ, BNF Essai sur une manière de représenter des quantités imaginaires dans les constructions géométriques, ২য় সংস্করণ, গথিয়ে ভিলার, পারি (১৮৭৪)
 জঁ রোবের আরগঁ, জীবনী on s9.com 

১৭৬৮-এ জন্ম
১৮২২-এ মৃত্যু
জটিল সংখ্যা
সুইজারল্যান্ডীয় গণিতবিদ
মাইকেল ফ্রান্সিস আটিয়া

স্যার মাইকেল ফ্রান্সিস আটিয়া () (২২শে এপ্রিল, ১৯২৯ - ১১ জানুয়ারি, ২০১৯) ছিলেন একজন ব্রিটিশ গণিতবিদ যিনি টপোগণিত, জ্যামিতি, গাণিতিক বিশ্লেষণ, তুরীয় তত্ত্ব, অন্তরক অপারেটর এবং কোয়ান্টাম ফিল্ড তত্ত্বের উপর গুরুত্বপূর্ণ অবদান রেখেছেন। আটিয়া কে-তত্ত্ব, সূচকের তত্ত্ব, স্থিরীকৃত বিন্দু তত্ত্ব (fixed point), বীজগাণিতিক জ্যামিতি এবং সহ-বোরত্ব(cobordism) তত্ত্বে গবেষণার জন্য বিখ্যাত।

সম্মাননা ও পুরস্কার 
 ফিল্ডস পদক, ১৯৬৬
 রয়েল মেডেল, ১৯৬৮
 ডি মর্গান মেডেল, ১৯৮০
 কপলি পদক, ১৯৮৮

সম্মানসূচক ডিগ্রি 
{|
| valign="top" |
<div class="references-small">
 Bonn University of Bonn
 ওয়ারউইক বিশ্ববিদ্যালয় 
 ডারহাম বিশ্ববিদ্যালয়
 ইউনিভার্সিটি অব সেন্ট অ্যান্ড্রুজ 
 ডাবলিন বিশ্ববিদ্যালয়
 শিকাগো বিশ্ববিদ্যালয় 
 কেমব্রিজ বিশ্ববিদ্যালয় 
 এডিনবরা বিশ্ববিদ্যালয়
 এসেক্স বিশ্ববিদ্যালয়
 লন্ডন বিশ্ববিদ্যালয় 
 সাসেক্স বিশ্ববিদ্যালয় 
| valign="top" |
 Ghent University
 রীডিং বিশ্ববিদ্যালয়
 হেলসিঙ্কি বিশ্ববিদ্যালয় 
 University of Salamanca
 Université de Montréal 
 Wales 
 Lebanon 
 কুইন্স বিশ্ববিদ্যালয়
 Keele University
 বার্মিংহাম বিশ্ববিদ্যালয়
| valign="top" | 
 University of Manchester Institute of Science and Technology 
 ব্রাউন বিশ্ববিদ্যালয়
 Heriot–Watt University
 Oxford 
 Chinese University of Hong Kong 
 The Open University
 American University of Beirut 
 The Technical University of Catalonia 
 Leicester University

১৯২৯-এ জন্ম
ব্রিটিশ গণিতবিদ
আবেল পুরস্কারপ্রাপ্ত গণিতবিদ
ফিল্ডস পদক বিজয়ী
কেমব্রিজ বিশ্ববিদ্যালয়ের প্রাক্তন শিক্ষার্থী
রয়েল সোসাইটির সভাপতি
কপলি পদক বিজয়ী
ডি মর্গান পদক বিজয়ী
আবেল পুরস্কার বিজয়ী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০১৯-এ মৃত্যু
২০শ শতাব্দীর ব্রিটিশ গণিতবিদ
২১শ শতাব্দীর ব্রিটিশ গণিতবিদ
এডিনবরা বিশ্ববিদ্যালয়ের শিক্ষক
ট্রিনিটি কলেজ, কেমব্রিজের প্রাক্তন শিক্ষার্থী
ব্রিটিশ মানবতাবাদী
আমেরিকান ম্যাথমেটিকাল সোসাইটির সভ্য
রয়েল সোসাইটির সভ্য
রয়েল সোসাইটি অব এডিনবার্গের সভ্য
রুশ বিজ্ঞান অ্যাকাডেমির বিদেশী সদস্য
নাইটস ব্যাচেলর
ফরাসি বিজ্ঞান একাডেমির সদস্য
রয়েল সুয়েডীয় বিজ্ঞান অ্যাকাডেমির সদস্য
রয়েল পদক বিজয়ী
স্কটিশ বংশোদ্ভূত ইংরেজ ব্যক্তি
এমিল আর্টিন

এমিল আর্টিন () (৩রা মার্চ, ১৮৯৮ - ২০শে ডিসেম্বর, ১৯৬২) অস্ট্রীয় গণিতবিদ। ভিয়েনায় তার জন্ম হয়। তিনি ভিয়েনা, লাইপ্‌ৎসিশ ও গ্যোটিঙেন বিশ্ববিদ্যালয়ে পড়াশোনা করেন। ১৯২৩ থেকে ১৯৩৭ সাল পর্যন্ত তিনি হামবুর্গ বিশ্ববিদ্যালয়ে শিক্ষকতা করেন। ১৯৩৭ সালে তিনি নাৎসি জার্মানি ত্যাগ করে আমেরিকায় পাড়ি জমান এবং সেখানে নটরডেম, ইন্ডিয়ানা ও প্রিন্সটন বিশ্ববিদ্যালয়ে অধ্যাপনা করেন। ১৯৪৮ সালে তিনি জার্মানিতে ফিরে যান এবং হার্ট অ্যাটাকে মৃত্যুর আগ পর্যন্ত হামবুর্গ বিশ্ববিদ্যালয়ে শিক্ষকতা করেন।

আর্টিন বিংশ শতাব্দীর অন্যতম প্রধান বীজগণিতবিদ ছিলেন। বীজগাণিতিক সংখ্যাতত্ত্ব, বিশেষ করে ক্লাস ফিল্ড তত্ত্বের ওপর কাজ করেন। গালোয়ার সম্প্রসারণের জন্য একটি L-ফাংশন উপস্থাপন করেন। তিনি ব্রেইড তত্ত্ব-ও প্রতিষ্ঠা করেন।

তার আর্মেনিয়ান পদবি ছিল আর্টিনিয়ান যা সংক্ষিপ্ত করে আর্টিন করা হয়েছিল।

তথ্যসূত্র 

গণিতবিদ
অস্ট্রীয় গণিতবিদ
১৮৯৮-এ জন্ম
১৯৬২-এ মৃত্যু
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০শ শতাব্দীর মার্কিন গণিতবিদ
জার্মানিতে অস্ট্রীয় প্রবাসী
প্রিন্সটন বিশ্ববিদ্যালয়ের শিক্ষক
ভিয়েনার বিজ্ঞানী
মিশিগান বিশ্ববিদ্যালয়ের শিক্ষক
এলি কারতঁ

এলি কারতঁ () (৯ই এপ্রিল, ১৮৬৯ - ৬ই মে, ১৯৫১) একজন প্রভাবশালী ফরাসি গণিতবিদ। তিনি লী গ্রুপসমূহের তত্ত্ব ও তাদের জ্যামিতিক প্রয়োগের ওপর মৌলিক গবেষণা সম্পাদন করেন। এছাড়া তিনি গাণিতিক পদার্থবিজ্ঞান, অন্তরক জ্যামিতি ও গ্রুপ তত্ত্বে বিশেষ অবদান রাখেন। তাঁর ডক্টরেট অভিসন্দর্ভ আজও গণিতের তরুণ ছাত্রদের কাছে কৌতূহলের বিষয়। অন্তরক জ্যামিতিতে তিনি connection বা সংযোগের যে ধারণা উপস্থাপন করেন, তা গণিতের এই শাখাটির একটি মৌলিক ধারণা।

পাদটীকা 

ফরাসি গণিতবিদ
১৮৬৯-এ জন্ম
১৯৫১-এ মৃত্যু
১৯শ শতাব্দীর ফরাসি গণিতবিদ
ফরাসি বিজ্ঞান একাডেমির সদস্য
রয়্যাল নেদারল্যান্ডস কলা ও বিজ্ঞান একাডেমির সদস্য
রয়েল সোসাইটির বিদেশি সদস্য
আলফ্রেড নর্থ হোয়াইটহেড

আলফ্রেড নর্থ হোয়াইটহেড () (১৫ই ফেব্রুয়ারি, ১৮৬১ র‌্যাম্‌স‌গেট, কেন্ট, ইংল্যান্ড – ৩০শে ডিসেম্বর, ১৯৪৭ ক্যামব্রিজ, ম্যাসাচুসেটস, যুক্তরাষ্ট্র) ইংরেজ বংশোদ্ভূত গণিতবিদ ও পরবর্তীকালে দার্শনিক। তিনি বীজগণিত, যুক্তিবিজ্ঞান, গণিতের ভিত্তি, বিজ্ঞানের দর্শন, পদার্থবিজ্ঞান, অধিবিদ্যা ও শিক্ষার ওপর লেখেন। বারট্রান্ড রাসেলের সাথে মিলে তিনি সুবিশাল প্রিন্সিপিয়া ম্যাথেম্যাটিকা রচনা করেন।

তথ্যসূত্র 

ব্রিটিশ গণিতবিদ
ব্রিটিশ দার্শনিক
মার্কিন দার্শনিক
১৮৬৭-এ জন্ম
১৯৪৭-এ মৃত্যু
কেমব্রিজ বিশ্ববিদ্যালয়ের প্রাক্তন শিক্ষার্থী
২০শ শতাব্দীর প্রাবন্ধিক
২০শ শতাব্দীর ইংরেজ লেখক
সিলভেস্টার পদক বিজয়ী
২০শ শতাব্দীর মার্কিন অর্থনীতিবিদ
১৮৬১-এ জন্ম
১৯শ শতাব্দীর মার্কিন দার্শনিক
১৯শ শতাব্দীর প্রাবন্ধিক
১৯শ শতাব্দীর দার্শনিক
২০শ শতাব্দীর মার্কিন গণিতবিদ
২০শ শতাব্দীর মার্কিন অ-কল্পকাহিনী লেখক
২০শ শতাব্দীর মার্কিন দার্শনিক
২০শ শতাব্দীর মার্কিন লেখক
ইউনিভার্সিটি কলেজ লন্ডনের শিক্ষক
ট্রিনিটি কলেজ, কেমব্রিজের প্রাক্তন শিক্ষার্থী
মার্কিন পুরুষ প্রাবন্ধিক
বিশ্লেষক দার্শনিক
ইংরেজ প্রাবন্ধিক
ব্রিটিশ অ্যাকাডেমির সভ্য
রয়েল সোসাইটির সভ্য
হার্ভার্ড বিশ্ববিদ্যালয়ের শিক্ষক
অর্থশাস্ত্রের দার্শনিক
শিক্ষার দার্শনিক
ভাষার দার্শনিক
ধর্মের দার্শনিক
বিজ্ঞানের দার্শনিক
২০শ শতাব্দীর মার্কিন পুরুষ লেখক
অগাস্টাস ডি মর্গান

অগাস্টাস ডি মর্গান () (২৭শে জুন, ১৮০৬—১৮ই মার্চ, ১৮৭১) ভারতে জন্মগ্রহণকারী ব্রিটিশ গণিতবিদ ও যুক্তিবিজ্ঞানী। তিনি ডি মরগানের বিধিসমূহ (De Morgan's Law) আবিষ্কার করেন এবং গাণিতিক আরোহ পদ্ধতির (Mathematical Induction) ধারণা সুসংবদ্ধ করেন। চাঁদের ডি মর্গান জ্বালামুখটি তাঁর নামে নামকরণ করা হয়েছে।

আরো দেখুন 

ব্রিটিশ গণিতবিদ
ব্রিটিশ যুক্তিবিজ্ঞানী
ব্রিটিশ দার্শনিক
১৮০৬-এ জন্ম
১৮৭১-এ মৃত্যু
কেমব্রিজ বিশ্ববিদ্যালয়ের প্রাক্তন শিক্ষার্থী
ইউনিভার্সিটি কলেজ লন্ডনের শিক্ষক
ট্রিনিটি কলেজ, কেমব্রিজের প্রাক্তন শিক্ষার্থী
ইংরেজ দার্শনিক
ভিক্টোরীয় লেখক
চার্লস স্যান্ডার্স পার্স

চার্লস স্যান্ডার্স পেয়ার্স (ইংরেজি: Charles Sanders Peirce) (সেপ্টেম্বর ১০, ১৮৩৯ – এপ্রিল ১৯, ১৯১৪) বিবিধ বিদ্যায় পারদর্শী মার্কিন পদার্থবিজ্ঞানী ও দার্শনিক। তিনি ক্যামব্রিজ, ম্যাসাচুসেটস-এ জন্ম নেন। যদিও তিনি রসায়নবিদ হিসেবে শিক্ষালাভ করেন ও বিজ্ঞানী হিসেবে প্রায় ৩০ বছর চাকরি করেন, বর্তমানকালে তার মূল পরিচিতি ঘটেছে যুক্তিবিজ্ঞান, গণিত, দর্শন ও সংকেতবিজ্ঞানে অবদান রাখার কারণে। দার্শনিক পল ওয়াইজ ১৯৩৪ সালে পেয়ার্স সম্বন্ধে Dictionary of American Biography-তে লেখেন যে পেয়ার্স ছিলেন "the most original and versatile of American philosophers and America's greatest logician", অর্থাৎ "মার্কিন দার্শনিকদের মধ্যে সবচেয়ে মৌলিক ও বহুমুখী এবং আমেরিকার সর্বশ্রেষ্ঠ যুক্তিবিজ্ঞানী"।পেয়ার্স নিগ্রোদের রাজনৈতিক অধিকার সম্পর্কে বলেছিলেন,"all man are equal in their political rights,negroes are man.therefore,negroes are equal in political rights to whites"

১৮৩৯-এ জন্ম
১৯১৪-এ মৃত্যু
১৯শ শতাব্দীর মার্কিন গণিতবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
চার্লস স্যান্ডার্স পার্স
১৯শ শতাব্দীর মার্কিন দার্শনিক
২০শ শতাব্দীর মার্কিন গণিতবিদ
২০শ শতাব্দীর মার্কিন দার্শনিক
মার্কিন পরিসংখ্যানবিদ
বিশ্লেষক দার্শনিক
ভাববাদী
জনস হপকিন্স বিশ্ববিদ্যালয়ের শিক্ষক
যুক্তিবিজ্ঞানী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
শিক্ষার দার্শনিক
ভাষার দার্শনিক
বিজ্ঞানের দার্শনিক
উপসাগর

উপসাগর হচ্ছে তিন দিক স্থল দ্বারা বেষ্টিত একটি জলভাগ। উপসাগরের জল সাধারণত শান্ত হয়। বড় বড় উপসাগরকে ইংরেজিতে গালফ (gulf) ও বলা হয় থাকে। আবার ক্ষুদ্রাকৃতির খাড়া পাড় বিশিষ্ট উপসাগর বা সমুদ্রের খাঁড়িগুলি ইংরেজিতে ফ্যোর্ড (fjord,  or ) নামেও পরিচিত। সাধারণত ছোটো ছোটো উপসাগরগুলি সৃষ্টি হয় নরম শিলা বা মাটি ঢেউয়ের দ্বারা অপসারিত হয়ে। শক্ত শিলাগুলি ক্ষয়প্রাপ্ত হয় অনেক দেরীতে। ফলে অন্তরীপ সৃষ্টি হয়। উপসাগরগুলিতে মাছ ও অন্যান্য সামুদ্রিক প্রাণী দেখা যায়। আবার উপসাগরগুলি অন্য কোনো উপসাগরের সঙ্গে সংযুক্তও হতে পারে (উদাহরণ স্বরূপ, জেমস উপসাগর হাডসন উপসাগরের সঙ্গে সংযুক্ত। বঙ্গোপসাগর ও হাডসন উপসাগরের মতো বৃহদাকার উপসাগরগুলিতে সামুদ্রিক ভূবিদ্যাগত বৈচিত্র্য চোখে পড়ে।

উপসাগরসমূহ 
কয়েকটি ছোটো আকারের সুপরিচিত উপসাগর হল:
 বে অফ পিগস
 সান ফ্রান্সিসকো উপসাগর
 গালফ অফ গুয়েনা

গালফ নামে পরিচিত কয়েকটি মাঝারি আকারের উপসাগর:
 বিস্কে উপসাগর
 পারস্য উপসাগর
 গালফ অফ টনকিন
 গালফ অফ কারপেন্টারিয়া

কয়েকটি বড় উপসাগর:
 হাডসন উপসাগর
 বঙ্গোপসাগর
 মেক্সিকো উপসাগর

কয়েকটি জলভাগ যা গালফ নামে পরিচিত হলেও আসলে প্রণালী:
 গালফ অফ ওমান
 গালফ অফ এডেন

আরও দেখুন 
 বে প্ল্যাটফর্ম
 বঙ্গোপসাগর
 অন্তরীপ

তথ্যসূত্র 

 
ভূগোল
জলরাশি
উপকূলীয় ও মহাসামুদ্রিক ভূমিরূপ
উপকূলীয় ভূগোল
পাউলি মেট্রিক্স

পাউলি মেট্রিক্স বলতে এক সেট মেট্রিক্সকে বোঝায়, প্রতিটি স্থান মাত্রার জন্য একটি করে। মেট্রিক্সগুলো হলো:

গাণিতিক বৈশিষ্ট্য 
মেটিক্সগুলো হারমিশিয়ান এবং ইউনিটারি। এছাড়াও এদের বৈশিষ্ট্য হচ্ছে,
  যেখানে  অভেদক মেট্রিক্স।
 

 এবং প্রতিবিনিময়যোগ্যতা, সকল  এর জন্য

উপোরোক্ত বৈশিষ্ট্যগুলি এক সাথে লেভি-সিভিটা চিহ্ন ( ) আর ক্রোনেকার ডেল্টার ( ) সাহায্যে লেখা যেতে পারে :

তথ্যসূত্র

ঘূর্ণন প্রতিসাম্য
পদার্থবিজ্ঞান
ম্যাট্রিক্স
গাণিতিক পদার্থবিজ্ঞান
আব্রাআম দ্য মোয়াভ্র্‌

আব্রাম দ্য মোয়াভ্র  () ফরাসি গণিতবিদ যিনি পরে ইংল্যান্ডে বসতি স্থাপন করেন। তার দ্য মোয়াভ্র্-এর উপপাদ্য ত্রিকোণমিতিতে জটিল সংখ্যার আলোচনায় একটি পরিচিত উপপাদ্য। তবে তার আগেই তিনি সম্ভাবনার (probability) উপর দুইটি উল্লেখযোগ্য রচনা প্রকাশ করেন। ১৭১৮ সালে প্রকাশিত The Doctrine of Chances বইয়ে তিনি বহু সমস্যা পর্যবেক্ষণ করেন এবং কিছু নীতি আবিষ্কার করেন, যেমন স্বাধীন ঘটনা (independent event) এবং গুণনবিধির (product law) ধারণা। পরবর্তীতে তিনি স্টার্লিং-এর সূত্র আবিষ্কার করেন এবং সম্ভবতঃ প্রথম ব্যক্তি হিসাবে পরিমিত ঘটনাসংখ্যা বক্ররেখার (normal frequency curve) ব্যবহার করেন।

পাদটীকা 

ফরাসি গণিতবিদ
১৬৬৭-এ জন্ম
১৭৫৪-এ মৃত্যু
রয়েল সোসাইটির সভ্য
ফরাসি বিজ্ঞান একাডেমির সদস্য
গাব্রিয়েল ক্রেমার

গাব্রিয়েল ক্রেমার (জুলাই ৩১, ১৭০৪ - জানুয়ারি ৪, ১৭৫২) সুইজারল্যান্ডীয় গণিতবিদ যিনি ১৭৫০ সালে বীজগণিতীয় বক্ররেখা-র উপর গবেষণা প্রকাশ করেন, এবং এতে রৈখিক সমীকরণের ব্যবস্থা সমাধানের একটি নিয়ম উপস্থাপন করেন। তার নামে এই নিয়মের নাম রাখা হয়েছে ক্রেমারের নিয়ম। তবে ম্যাকলরিন আগেই এই নিয়মটি সম্পর্কে জানতেন।

তথ্যসূত্র

বহিঃসংযোগ

সুইজারল্যান্ডীয় গণিতবিদ
১৭০৪-এ জন্ম
১৭৫২-এ মৃত্যু
রয়েল সোসাইটির সভ্য
রয়েল সোসাইটির বিদেশি সদস্য
ডেভিড কক্স (পরিসংখ্যানবিদ)

ডেভিড কক্স (ইংরেজি David Cox ১৯২৪-) ব্রিটিশ পরিসংখ্যানবিদ যিনি গাণিতিক পরিসংখ্যান (mathematical statistics) ও ফলিত সম্ভাবনার (applied probability) ওপর তার কাজের জন্য পরিচিত। তিনি শিল্প ও কর্মকৌশল গবেষণার (industrial and operations research) ক্ষেত্রে অবদান রাখেন। তার বিভিন্ন অবদানের মধ্যে রয়েছে পরিসংখ্যানিক পরীক্ষাসমূহের (statistical expermients) ডিজাইন ও বিশ্লেষণ, বাইনারি উপাত্ত (binary data) ও বিন্দু দৈব প্রক্রিয়াসমূহের (point random processes) বিশ্লেষণ এবং মান নিয়ন্ত্রণ (quality contorl) ও কর্মকৌশল গবেষণায়, বিশেষ করে কিউ (queue), কনজেশন (congestion) এবং পূনর্নবায়ন তত্ত্বে (renewal theory) নতুন পদ্ধতিসমূহের আবিষ্কার।

ব্রিটিশ পরিসংখ্যানবিদ
১৯২৪-এ জন্ম
কপলি পদক বিজয়ী
লিডস বিশ্ববিদ্যালয়ের প্রাক্তন শিক্ষার্থী
২০২২-এ মৃত্যু
২০শ শতাব্দীর ব্রিটিশ গণিতবিদ
ইংরেজ গণিতবিদ
ইংরেজ পরিসংখ্যানবিদ
রয়েল সোসাইটির সভ্য
নাইটস ব্যাচেলর
মার্কিন ফিলোসফিক্যাল সোসাইটির সদস্য
চু শি-চিয়ে

চু শিচিয়ে (ম্যান্ডারিন চীনা ভাষায়: 朱世杰 ট্‌ষু ষ্‌র্‌ চ্‌য়ে) (আনুমানিক ১৩শ শতক) চীনের সেরা গণিতবিদদের একজন। তিনি দুইটি গুরুত্বপূর্ণ বই লেখেন, যাদের মধ্যে সি ইউয়ান ইউ চিয়েন (四元玉鑒 স্র্‌ উ্যয়্যান্‌ উ্য চ্‌য়েন্‌, অর্থাৎ "চার উপাদানের মহার্ঘ আয়না") নামের দ্বিতীয়টি অধিকতর গুরুত্বপূর্ণ। তার উল্লেখযোগ্য কাজের মধ্যে রয়েছে পর্যায়ক্রমিক আসন্নীকরণ (successive approximation) ব্যবহার করে সমীকরণের সমাধান নির্ণয় এবং সসীম পার্থক্য (finite difference) ব্যবহার করে ধারাসমূহের সমষ্টি (sum of series) নির্ণয়। পাসকালের ত্রিভুজের একটি চিত্রও তার কাজে প্রকাশ পায়, যা চীনে অনেক আগে থেকেই, তার সময়েরও আগে, জানা ছিল।

চীনা গণিতবিদ
১২৪৯-এ জন্ম
১৩১৪-এ মৃত্যু
পাফনুতি লভোভিচ চেবিশেভ

পাফনুতি লভোভিচ চেবিশেভ () ( – ) রুশ গণিতবিদ এবং গণিতের সেন্ট পিটার্সবার্গ ঘরানার প্রতিষ্ঠাতা। বীজগণিত, গাণিতিক বিশ্লেষণ ও সম্ভাবনা তত্ত্বে তার কাজের ফলাফল আজও বহুল ব্যবহৃত। সংখ্যাতত্ত্বে তিনি প্রমাণ করেন যে ৩ অপেক্ষা বড় যেকোন n-এর জন্য n এবং 2n-2 এর মাঝে অন্তত একটি মৌলিক সংখ্যা আছে।

তথ্যসূত্র 

রুশ গণিতবিদ
১৮২১-এ জন্ম
১৮৯৪-এ মৃত্যু
ফরাসি বিজ্ঞান একাডেমির সদস্য
রয়েল সোসাইটির বিদেশি সদস্য
বোনাভেনতুরা কাভালিয়েরি

বোনাভেনতুরা কাভালিয়েরি () (১৫৯৮-১৬৪৭) ইতালীয় গণিতবিদ যিনি ক্ষেত্রফল ও আয়তন গণনার জন্য তার ‘অবিভাজ্য’ (indivisibles) পদ্ধতির জন্য পরিচিত। তার পদ্ধতিতে একটি ক্ষেত্রফলকে অনেকগুলি রেখার সমষ্টি এবং একটি আয়তনকে অনেকগুলি ক্ষেত্রফলের সমষ্টি হিসাবে কল্পনা করা হয়। তার এই কাজেই যোগজকলনের (intergral calculus) প্রাথমিক ধারণার দেখা মিলে।

তার পদ্ধতির একটি উপপাদ্য নিম্নরূপ: যদি দুইটি ঘনবস্তুর উচ্চতা একই হয় এবং ভূমির সমান্তরালে ও সমদূরত্বে অবস্থিত ছেদাংশের ক্ষেত্রফল সমান হয়, তবে তাদের আয়তন সমান হবে।

তথ্যসূত্র

বহিঃসংযোগ

ইতালীয় গণিতবিদ
পিসা বিশ্ববিদ্যালয়ের প্রাক্তন শিক্ষার্থী
১৫৯৮-এ জন্ম
১৬৪৭-এ মৃত্যু
দ্য মোয়াভ্রের উপপাদ্য

ত্রিকোণমিতি এবং জটিল সংখ্যার আলোচনায় দ্য মোয়াভ্রের উপপাদ্যটি হলো, কোন (জটিল) সংখ্যা -এর জন্য,

যেখানে  একটি পূর্ণসংখ্যা। এই উপপাদ্যটি ফরাসি গণিতবিদ আব্রাহাম দ্য মোয়াভ্রের আবিষ্কার।

তথ্যসূত্র

বহিঃসংযোগ 
 De Moivre's Theorem for Trig Identities by Michael Croucher, Wolfram Demonstrations Project.

উপপাদ্য
জটিল বিশ্লেষণের উপপাদ্য
জিরোলামো কার্দানো

জিরোলামো কার্দানো (); জন্ম: ১৫০১; মৃত্যু: ১৫৭৬) একজন ইতালীয় চিকিৎসক, গণিতবিদ, জ্যোতিষী ও জুয়াড়ি ছিলেন। তিনি ইতালির পাভিয়া শহরে জন্মগ্রহণ করেন। তার শৈশব সুখের ছিল না। তিনি ছোটবেলা থেকেই অত্যন্ত প্রতিভাধর ছিলেন। বড় হয়ে তিনি এক উচ্ছৃঙ্খল বহুশাস্ত্রজ্ঞে পরিণত হন। তিনি ১৫৪৩ সালে পাভিয়া বিশ্ববিদ্যালয়ে এবং ১৫৬২ সালে বোলোনিয়া বিশ্ববিদ্যালয়ে চিকিৎসাবিজ্ঞানের অধ্যাপক নিযুক্ত হন। ১৫৫১ সালে তিনি স্কটল্যান্ডের আর্চবিশপ সেন্ট অ্যান্ড্রুজের অ্যাজমা (শ্বাসকষ্টউদ্রেককারী ব্যধি) সারিয়ে দেন এবং লন্ডনে রাজা ৬ষ্ঠ এডওয়ার্ডের রাশিফল বলে দেন। তিনি যীশুখ্রিস্টের রাশিফলও প্রকাশ করেছিলেন। এ কারণে ১৫৭০ সালে তাকে ধর্মদ্রোহিতার অপরাধে গ্রেপ্তার করা হয়। কিন্তু পোপ ৫ম পিউস তাকে মুক্তি দেন।

কার্দানো প্রায় ২০০টির  মত বই লিখেছিলেন, তবে এদের মধ্যে সবচেয়ে বিখ্যাত হল আর্স মাগ্‌না (Ars Magna) বইটি। এই বইতেই সাধারণ ত্রিঘাত সমীকরণ ও সাধারণ চতুর্ঘাত সমীকরণের সমাধান প্রথম প্রকাশিত হয়, যদিও এই সমাধান দুইটিতে যথাক্রমে তারতাইলিয়া ও কার্দানোর সহকারী লুদোভিকো ফেরারি'র অবদান ছিল। কার্দানো তার সময়কার বীজগণিত ও ত্রিকোণমিতিতে গভীর জ্ঞানসম্পন্ন একজন অসাধারণ গণিতবিদ ছিলেন। কার্দানোর আরেকটি বিখ্যাত বই হল লিবের দে লুদো আলেয়ায়ে (Liber de ludo aleae), যাতে গাণিতিক সম্ভাবনার একেবারে প্রাথমিক কিছু গাণিতিক ধারণা সন্নিবিষ্ট হয়েছে; এই বইতে কার্দানো তার জুয়াড়ি জীবনের অভিজ্ঞতা কাজে লাগান।

মৃত্যুর কিছুদিন আগে কার্দানো তার আত্মজীবনী দে প্রোপ্রিয়া ভিতা (De propria vita) লেখা শেষ করেন। কার্দানোর ব্যক্তিজীবন সুখের ছিল না। তার এক ছেলেকে স্ত্রীকে হত্যার দায়ে মৃত্যুদণ্ড দেওয়া হয়, এবং তার আরেক ছেলে বিভিন্ন অপরাধের কারণে প্রায়ই কারাগারে নিক্ষিপ্ত হতেন।

তথ্যসূত্র

ইতালীয় গণিতবিদ
১৫০১-এ জন্ম
১৫৭৬-এ মৃত্যু
হেনরি ব্রিগস

হেনরি ব্রিগ্‌স (ইংরেজি: Henry Briggs হেন্‌রি ব্রিগ্‌জ়্‌) (১৫৬১-১৬৩০) ইংরেজ গণিতবিদ যিনি ১০ ভিত্তিক সাধারণ লগারিদম প্রবর্তন করেন, যাকে এক সময় ব্রিগসীয় লগারিদম নামে উল্লেখ করা হতো। নেপিয়ার যখন তার লগারিদমের সারণি প্রকাশ করেন, তখন ব্রিগস তার সাথে গিয়ে দেখা করেন এবং ১০ ভিত্তির একটি বিকল্প লগারিদমের সংজ্ঞা প্রস্তাব করেন। ১৬১৭ সালে, নেপিয়ারের মৃত্যুর বছরে, ব্রিগস প্রথম ১০০০ সংখ্যার জন্য তার লগারিদম প্রকাশ করেন। ১৬২৪ সালে তিনি ৩০,০০০ লগারিদম সমৃদ্ধ সারণি প্রকাশ করেন; এই লগারিদমগুলি দশমিকের পরে ১৪ ঘর পর্যন্ত সঠিক ছিল।

তথ্যসূত্র

আরও দেখুন  
CORDIC algorithm

বহিঃসংযোগ
'৪০০ বছরের পুরাতন তথ্য , ডাউনলোড উপযোগী কিছু ভিডিও , অডিও , ছবি )

ইংরেজ গণিতবিদ
১৫৬১-এ জন্ম
১৬৩০-এ মৃত্যু
রাফায়েল বোমবেল্লি

রাফায়েল বোমবেল্লি () (১৫২৬ - ১৫৭২) ইতালীয় গণিতবিদ। তিনিই সম্ভবতঃ প্রথম ব্যক্তি যিনি জটিল সংখ্যা নিয়ে কাজ শুরু করেন এবং তার বই "লালজেব্রাতে" (l'Algebra) এর উল্লেখ করেন। তিনি ত্রিঘাত সমীকরণের সমাধান করার সময় ঋণাত্মক সংখ্যার বর্গমূল বের করতে গিয়ে এই কাজ শুরু করেন।

১৫২৬-এ জন্ম
১৫৭২-এ মৃত্যু
ইতালীয় গণিতবিদ